Diari Oficial de la Generalitat Valenciana


Sumari del DOGV 4903, del 15-12-2004 (2004/12976)

Informació pública del programa d'actuació integrada del Complex Mediambiental Las Hoyas a Zarra.
-------------------------------------------------------------------------------------------------

### Dades del document

Número de DOGV
:   4903

Data del DOGV
:   15-12-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/12317


Organisme emissor
:   Ajuntament de Zarra

Tipus de document
:   Anunci

Informació pública del programa d'actuació integrada del Complex Mediambiental Las Hoyas a Zarra. [2004/F12599]
  
La mercantil Asenath Inmuebles, SL, ha formulat la proposta per al desenvolupament del programa d'actuació integrada del sector La Hoyas de Zarra, a l'empara del que s'establix en l'article 48 de la Llei Reguladora de l'Activitat Urbanística 6/1994, de 15 de novembre.
  
L'alternativa tècnica està constituïda pels documents següents: memòria del programa d'actuació integrada, document d'homologació, pla parcial, estudi d'impacte ambiental, avantprojecte d'urbanització i anàlisi acústica.
  
Conforme a al que s'establix en l'article 46 de la Llei Reguladora de l'Activitat Urbanística (LRAU), la documentació queda sotmesa a la informació pública pel termini de 20 dies hàbils, comptats a partir del següent a la publicació de l'anunci en el Diari Oficial de la Generalitat Valenciana. De la mateixa manera, el document d'homologació i el pla parcial que formen part de l'alternativa tècnica se sotmeten a informació pública durant un mes, de conformitat amb l'article 38 de la LRAU.
  
Així mateix, es fa constar la possibilitat de consultar les actuacions derivades de la documentació depositada i de presentar, per a la incorporació a estes, tant alternatives tècniques que pretenguen competir amb la que s'exposa al públic, així com proposicions juridicoeconòmiques per a executar esta alternativa o qualsevol altra que es presentara. Les proposicions juridicoeconòmiques es presentaran durant els cinc dies següents al venciment del termini de 20 dies indicat al principi. L'acte d'obertura de pliques no tindrà lloc fins que, una vegada conclòs el termini per a presentar-les, s'acredite davant de l'ajuntament el que s'establix en l'article 46.3 i totes les actuacions podran ser objecte de consulta i al·legacions pels interessats durant els 10 dies següents al d'obertura de pliques, segons establix l'article 46.5 de la LRAU.
  
El present anunci es publica igualment en el Butlletí Oficial de la Província de València, segons establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i servirà per a posar en coneixement del contingut d'esta aquells titulars cadastrals afectats la identitat o domicili dels quals resulten desconeguts.
  
L'expedient es podrà consultar tant a l'Ajuntament de Zarra com a l'Ajuntament d'Ayora, si bé només podran presentar-se davant del primer dels esmentats les alternatives tècniques que pretenguen competir amb la que s'exposa al públic, així com proposicions juridicoeconòmiques per a executar esta alternativa o qualsevol altra que es presentara i les al·legacions o suggeriments que realitzen els interessats.
  
A tal efecte s'ha depositat un exemplar diligenciat de la documentació a l'esmentat Ajuntament d'Ayora.